EkBass/fiwiki-20250220-pages-articles huggingface dataset:
Blink (kappale)

Blink on saksalaisyhtye Cascadan kappale. Se julkaistiin singlenä 28. maaliskuuta 2014. ==Taustaa== Saksalainen DJ/tuottaja "CJ Stone" paljasti 12. joulukuuta 2013, että hän on työstämässä Cascadan uusimmalle julkaisulle. Hän jakoi faneilleen tiedon siitä että single on nimeltään "Blink" ja se tullaan julkaisemaan alkuvuonna 2014. Kappaleen oli alun perin nauhoittanut ja julkaissut pop-yhtye U.V.U.K. vuonna 2012. Single ei kuitenkaan menestynyt kaupallisesti, joten se annettiin Cascadalle julkaistavaksi. ==Musiikkivideo== Natalie julkaisi 10. tammikuuta 2014 omalla Facebook-seinällä tiedotteen, jossa hän sanoi olevansa kiireisenä suunnittelemassa musiikkivideota uudelle singlelleen. 15\. tammikuuta 2014 hän ilmoitti, että he ovat valmiita videon kuvaamiseen. Video julkaistiin Kontor Recordsin YouTube-kanavalla singlen julkaisupäivänä. ==Kappalelista== German digital download * 1. "Blink" (Video Edit) - 3:51 * 2. "Blink" (Extended Mix) - 5:09 * 3. "Blink" (Crew Cardinal Radio Edit) - 3:10 * 4. "Blink" (Crew Cardinal Remix) - 4:07 * 5. "Blink" (Jerome Radio Edit) - 3:41 * 6. "Blink" (Jerome Remix) - 5:12 * 7. "Blink" (CJ Stone Radio Edit) - 3:15 * 8. "Blink" (CJ Stone Remix) - 4:41 * 9. "Blink" (House of Titans Radio Edit) - 3:31 * 10. "Blink" (House of Titans Remix) - 5:20 Australian digital download * 1. "Blink" (Video Edit) - 3:51 * 2. "Blink" (US Video Edit) - 3:50 * 3. "Blink" (Crew Cardinal Radio Edit) - 3:10 * 4. "Blink" (Jerome Radio Edit) - 3:41 * 5. "Blink" (CJ Stone Radio Edit) - 3:15 * 6. "Blink" (House of Titans Radio Edit) - 3:21 * 7. "Blink" (Extended Mix) - 5:09 * 8. "Blink" (US Extended Mix) - 5:02 * 9. "Blink" (Crew Cardinal Remix) - 4:07 * 10. "Blink" (Jerome Remix) - 5:12 * 11. "Blink" (CJ Stone Remix) - 4:41 * 12. "Blink" (House of Titans Remix) - 5:20 ==Listasijoitukset== Listat (2014) Paras sijoitus Saksa (Media Control Charts) 104 Yhdysvallat (Billboard Dance/Electronic Songs) 16 ==Lähteet== Luokka:Vuoden 2014 kappaleet Luokka:Cascadan kappaleet
Kettenbrückengassen metroasema

Kettenbrückengassen metroasema on Wienin metron linjan 4 asema Margaretenin kaupunginosassa Wienissä. Nykyinen metroasema on avattu vuonna 1980, mutta paikalla on sijainnut rautatieasema jo vuodesta 1899. Asemalta on lyhyt matka Naschmarktin torialueelle. == Lähteet == == Aiheesta muualla == Luokka:Wienin metroasemat Luokka:1890-luvulla rakennetut rautatieliikennepaikat
Mirke Hämäläinen

Mirke Tuovi Marketta Hämäläinen (s. 23. toukokuuta 1984 Säkylä) on suomalainen kilpakävelijä. Hän edustaa Turun Weikkoja ja hänen valmentajanaan toimii Sirpa Hämäläinen. Kalevan kisoista Hämäläinen on saavuttanut kaksi pronssia 10 kilometrin kävelyssä, vuosina 2003 ja 2004. Ulkoradoilta hän on lisäksi voittanut kultaa ja hopeaa 3 × 3 000 metrin kävelyviestissä. Sisäratojen SM- kilpailuista hänellä on saavutuksenaan hopea 3 000 metrin kävelyssä vuodelta 2003. == Lähteet == Luokka:Suomalaiset kävelijät Luokka:Vuonna 1984 syntyneet Luokka:Elävät henkilöt
Kaarnasiivet

Kaarnasiivet (Brassolis) on pieni, vain neljä lajia käsittävä päiväperhossuku. Sen lajeja tavataan Keski- ja Etelä-AmerikassaMarkku Savela . Muutamat lajit ovat tuhohyönteisiä. == Piirteitä == Suvun perhoset ovat kookkaita siipivälin ollessa noin 60-100 mm. Siipien yläpinnat ovat ruskeat ja niissä on leveä, kellanoranssi poikkijuovakuvio. Siipien alapinnoilla on kookkaat silmätäplät. s. 75-78 Aikuiset perhoset lentävät päiväperhosille epätyypilliseen tapaan hämärän aikaan Brassolis sophorae e Brassolis astyra: pragas de palmeiras e coqueiros . Ne ovat lyhytikäisiä ja ne elävät korkeintaan pari viikkoa. Aikuisen perhosen imukärsä on surkastunut eikä se nauti ravintoa.Tree of Life web project Kaarnasiipien toukat elävät pääasiassa palmuilla ja saattavat syödä ne kokonaan lehdettömiksi. Naaras munii munat ryhmiin, joissa on muutamasta munasta jopa yli 200 munaan, yleensä ravintokasvin lehtien alapinnoille, harvemmin versoille tai hedelmystöihin. Munat kuoriutuvat noin 20-25 vuorokauden kuluttua. Toukkavaihe kestää noin 150 vuorokautta. Toukat ovat aktiivisia öisin ja elintavoiltaan vaeltelevia. Päivisin ne piilottelevat yksitellen tai ryhmissä silkkirihmalla yhteenkiedottujen palmunlehdyköiden välissä. Täysikasvuiset toukat jättävät ravintokasvin ja saattavat liikkua pitkiäkin matkoja etsiessään koteloitumispaikkaa. Kotelovaihe kestää pari viikkoa. Kehräkaarnasiipi (Brassolis sophorae) ja liekkikaarnasiipi (Brassolis astyra) ovat taloudellisesti merkittäviä tuholaisia niiden syödessä kookospalmun (Cocos nucifera) lehtiä.Marcicano et al. (2007) "Parasitism of Brassolis sophorae laurentii Stichel (Lepidoptera: Nymphalidae, Brassolinae) Pupae by Conura morleyi (Ashmead) (Hymenoptera: Chalcididae, Chalcidini), in the State of Alagoas, Brazil". Neotr. Ent. 36(4) Yksittäinen toukka syö 500-600 cm2 lehteä ja kaarnasiipien toukat syövat usein jopa puolet palmun lehdistä. == Lajit == Sukuun kuuluu neljä lajia s. 206-207, joskin kehräkaarnasiipi saattaa tosiasiassa olla useamman lajin muodostama kompleksi. * liekkikaarnasiipi Brassolis astyra * loimukaarnasiipi Brassolis haenschi * panamankaarnasiipi Brassolis isthmia * kehräkaarnasiipi Brassolis sophorae == Lähteet == == Aiheesta muualla == * Butterflies of America Luokka:Heinäperhoset Luokka:Kasvien tuhohyönteiset
Glitter & Gold

Glitter & Gold on englantilaisen laulaja-lauluntekijän Rebecca Fergusonin kolmas single hänen ensimmäiseltä studioalbumiltaan Heaven. Single julkaistiin 29. huhtikuuta 2012, ja julkaisijana toimi Syco Music ja RCA Records. Kappaleen teki Ferguson itse yhdessä Alex Smithin ja Paul Berryn kanssa. Kappaleen musiikkivideo julkaistiin 13. huhtikuuta 2012. Glitter & Gold menestyi parhaiten Italiassa, jossa se ylsi singelistalla sijalle 27 ja sai kultalevyn. Kappaleen nimi tuo mieleen varakkuuden ja kalliit korut, mutta kappale kertoo itse asiassa ystävyydestä ja siitä, miten rahalla ei voi ostaa sielua. Single sai kriitikoilta positiivisia arvioita. Digital Spy antoi sille neljä tähteä viidestä verraten kappaletta Adelen tuotantoon. The Guardian kuvaili kappaletta ihastuttavaksi. The Telegraph kirjoitti kappaleen olevan "vaikuttavaa R&B;:tä". ==Kappaleet== == Listasijoitukset == Lista (2012) Korkein sijoitus Irlanti 65 Iso-Britannia 116 Italia 27 Itävalta 51 Portugali Saksa 68 Sveitsi 36 ===Myynti=== Alue Myyntimäärä Italia 15 000 (Kultalevy) ==Lähteet== ==Aiheesta muualla== *"Glitter & Gold" Youtubessa Luokka:Vuoden 2012 kappaleet Luokka:Rebecca Fergusonin kappaleet
Jooa

Jooa on suomalainen miehen, toisinaan naisenkin etunimi. Nimi on todennäköisesti syntynyt muunnelmana Raamatussa esiintyvästä nimestä Joas (vuoden 1938 raamatunsuomennoksessa Jooas), joka oli Vanhan testamentin mukaan sekä yhden Juudan että yhden Israelin muinaisen kuninkaan nimenä. Suomessa nimi Jooa tuli käyttöön vasta 1900-luvun loppupuolella ja on yleistynyt vasta 2000-luvulla. Vuosina 1980–2019 nimi annettiin kaikkiaan 1 916 pojalle ja 16 tytölle. Lisäksi muodossa Joa nimi annettiin samana aikana 436 pojalle ja 20 tytölle. Sekä Jooa- että Joa-nimisistä suurin osa on 2010-luvulla syntyneitä. Ennen vuotta 1960 nimeä Jooa ei ollut annettu kenellekään, ennen vuotta 1940 ei myöskään nimeä Joa.. Vuodesta 2015 lähtien Jooan nimipäivä on 20. maaliskuuta. == Tunnettuja Jooa- ja Joa-nimisiä == * Joa Elfsberg (s. 1980), suomalainen laulaja, kitaristi ja taidemaalari * Joa Korhonen (s. 1979), ruotsalainen jääkiekkoilija == Lähteet == Luokka:Etunimet
Hersjana Matmuja

Hersjana ”Hersi” Matmuja (s. 1. helmikuuta 1990) on albanialainen laulaja, joka voitti Festivali i Këngës -laulukilpailun joulukuussa 2013 kappaleellaan ”Zemërimi i një nate” ja pääsi näin edustamaan Albaniaa vuoden 2014 Eurovision laulukilpailussa. Kansainvälistä kilpailua varten kappale käännettiin englanniksi nimelle ”One Night’s Anger”. Matmuja esiintyi ensimmäisessä semifinaalissa, mutta ei selviytynyt finaaliin. == Lähteet == == Aiheesta muualla == * Matmujan esittely Eurovision laulukilpailun virallisilla sivuilla. Luokka:Vuoden 2014 euroviisuedustajat Luokka:Albanian euroviisuedustajat Luokka:Albanialaiset laulajat Luokka:Lauluntekijät Luokka:Vuonna 1990 syntyneet Luokka:Elävät henkilöt
Gestilrenin taistelu

Gestilrenin taistelu käytiin vuonna 1210 Eerik Knuutinpojan ja Sverker nuoremman joukkojen välillä. Sverker nuorempi kaatui taistelussa, kuten myös Birger-jaarlin isä Magnus Minnisköld ja Bjälbo-sukuinen Folke Birgerinpoika. Taistelu oli ensimmäinen tapahtuma, jossa folkungat olivat mukana. Taistelussa Sverkerin suku kärsi lopullisen tappionsa kamppailussa vallasta Ruotsissa. Taistelun tapahtumapaikasta ei ole varmuutta, vaan useita eri vaihtoehtoja on esitetty. Luokka:Ruotsin taistelut
Hossa (Kittilä)

Hossa on loma-asuntojen myötä kasvanut asuinalue tai kulmakunta Kittilän kunnan Sirkan kylän taajama-alueen itäosassa. Asuinalue sijaitsee Ounasjoen länsipuolella, Levin ympärystiellä, noin kaksi kilometriä Sirkan koululta. Hossa merkitsee ’(kangas)kortetta’ ja on sanana saamelaisperäinen (hoašša). ==Lähteet== Luokka:Kittilä
Kirjanselkämaa

Kirjanselkämaa on kylä Kittilän kunnassa Ounasjoen varrella. Kylä sijaitsee Könkään ja Tepaston kylien puolivälissä. Kylä on saanut nimensä maastonsa muodosta, se on kuin avattu kirja, kirjan selkä. Toinen selitys nimelle on 1700-luvulta asti kulkeutuneen perinnetiedon mukaan se, että Kirjanselkämaassa on ollut porojen laskenta- ja kirjauspaikka. Vuonna 2006 Marja-Terttu ja Eero Puolakanaho rakensivat Hotelli Korpimarjan. Vuonna 2014 hotelli sai uudet omistajat ja sen nimeksi tuli Hotelli Northern Lights Ranch. Kirjanselkämaan kyläyhdistys perustettiin vuonna 2011.http://www.kittila.fi/kirjanselkamaa == Lähteet == Luokka:Kittilän kylät
V. I. Lenin 1870–1970

V. I. Lenin 1870–1970 on vuonna 1970 V. I. Leninin syntymän 100-vuotisjuhlan kunniaksi ilmestynyt albumi, joka sisältää musiikin lisäksi myös puhetta. Love Recordsin, Kansankulttuurin ja Kansan Sivistystyön Liiton yhdessä julkaisemalla levyllä esiintyvät muun muassa Koiton Laulu, Arja Saijonmaa, Reijo Frank, Sinikka Sokka ja Kaj Chydenius. Albumin kansitekstin on kirjoittanut Atte Blom.V.I. Lenin 1870–1970 -LP Purppurarinteiden ratsastaja – Kirjoituksia kulttuuririhkamasta ja pop-ilmiöistä. Viitattu 20.3.2014. == Kappaleet == A-puoli #tuntematon esittäjä1 \- Näillä sanoilla Lenin julisti Lokakuun vallankumouksen alkaneeksi #Meriklubin lauluryhmä - Laulu Leninistä (säv. ja san. Eino Puumalainen) #Kristiina Repo, Sinikka Sokka, Kaj Chydenius & Martti Launis - Lenin-sitaatti (säv. Hans Eisler, san. V. I. Lenin, suom. san. Elvi Sinervo) #Sinikka Sokka, Kaj Chydenius & Martti Launis - Leninin sanat (säv. Hans Eisler, san. Johannes Becker, suom. san. Pentti Saaritsa) #Pekka Aarnio - Sait kärsiä puolesta aatteen (säv. ja san. trad.) #Reijo Frank - Lenin lähti matkalleen (säv. Kaj Chydenius, san. tuntematon) #Koiton Laulu - Surumarssi (säv. ja san. trad., suom. san. Reino Sandell) #Kalle Holmberg - V. I. Lenin (säv. Otto Donner, san. Vladimir Majakovski, suom. san. Arvo Turtiainen) B-puoli #Kaj Chydenius & Meriklubin lauluryhmä - Eläköön sosialismi (säv. ja san. Caridad Moreira, suom. san. Pentti Saaritsa) #Pekka Aarnio & Sinikka Sokka - Kolme luotia Rudi Dutschkeen (säv. ja san. Wolf Biermann, suom. san. Pentti Saaritsa) #Sinikka Sokka & Pekka Aarnio - Balladi Ho Tshi Minhistä (säv. ja san. Ewan MacColl, suom. san. Elvi Sinervo) #Koiton Laulu - Neuvostojen puolesta (säv. ja san. tuntematon) #Arja Saijonmaa - Komintern (säv. Hans Eisler, san. Ilja Lvovitsh Frenkel) #Kaj Chydenius & Pekka Aarnio - Puolueen ylistys (säv. Kaj Chydenius, san. Bertolt Brecht, suom. san. Pentti Saaritsa) #Kaisa Korhonen - Kommunismin ylistys (säv. Hans Eisler, san. Bertolt Brecht, suom. san. Pentti Saaritsa) *1 esittäjää ei ole merkitty levyn tietoihin == Lähteet == *V. I. Lenin 1870–1970 Rate Your Music ===Viitteet=== Luokka:Vuoden 1970 albumit Luokka:Love Recordsin albumit Luokka:Vladimir Lenin ja Suomi
Sapfinen

Sapfinen voi tarkoittaa: * Sapfo, 600-luvulla eaa. elänyt kreikkalainen runoilija. ** Sapfon säkeistö (”sapfinen mitta”), edellisen mukaan nimetty runomitta. * ”Sapfinen”, naisten väliseen rakkauteen viittaava adjektiivi.
Henry Peyron

thumb|Henry Peyron Henry Georg Rudolf Peyron (14. kesäkuuta 1883 Tukholma − 18. helmikuuta 1972) oli ruotsalainen upseeri ja urheilija. == Biografi == Henry Peyron valmistui upseeriksi 1903 jag astui palvelukseen aliluutnanttina Livregementets dragonerissa (K 2). Vuonna 1906 hänet ylennettiin luutnantiksi ja 1917 ratsumestariksi (ryttmästare). Vuonna 1917 hänet siirrettiin yleisesikuntaan ja ylennettiin kapteeniksi. Vuonna 1918 hän liittyi Gustaf Mannerheimin esikuntaan Suomen sisällissodan ajaksi. Tämän jälkeen hänen sotilaallinen uransa jatkui Ruotsissa, mm. hän toimi attashena Roomassa ja Berlinissä. Peyron oli myös urheilija ja osallistui olympialaisiin kisoihin vuosina 1908 ja 1912. Hän kirjoitti myös monenlaisia kirjoja sotaaiheesta. == Lähteet == * Vem är det. Svensk biografisk handbok 1945. P.A. Norstedt & Söners Förlag: Stockholm 1945 == Aiheesta muualla == * Libris:bibliografiaa Luokka:Ruotsalaiset upseerit Luokka:Ruotsalaiset urheilijat Luokka:Suomen sisällissodan valkoiset Luokka:Vuonna 1883 syntyneet Luokka:Vuonna 1972 kuolleet
Bill Engvall Show

Bill Engvall Show (The Bill Engvall Show) on yhdysvaltalainen tilannekomediasarja, jonka on luonut Bill Engvall ja Michael Leeson. Bill Engvall Show alkoi TBS-kanavalla 17. heinäkuuta 2007 ja päättyi 5. syyskuuta 2009. Suomessa MTV3 aloitti sarjan esittämisen 3. syyskuuta 2010. ==Näyttelijät== ==Lähteet== Luokka:2000-vuosikymmenen yhdysvaltalaiset tilannekomediat Luokka:Perhesarjat Luokka:TBS:n televisio-ohjelmat
Bert I. Gordon

Bert Ian Gordon (24. syyskuuta 1922 Kenosha, Wisconsin, Yhdysvallat – 8. maaliskuuta 2023 Los Angeles, Kalifornia, Yhdysvallat) oli yhdysvaltalainen elokuvaohjaaja. Hänet tunnetaan parhaiten scifi-elokuvista. Gordon keskittyi urallansa erityisesti b-elokuviin, ja hän ohjasi, tuotti tai käsikirjoitti yli 25 täyspitkää elokuvaa. Ne oli tuotettu pienellä budjetilla ja tiukoilla kuvausaikatauluilla. Gordonin drive-in-teattereihin tarkoitetuissa elokuvissa esiintyi jättiläismäisiä hahmoja, pienentyviä ihmisiä ja radioaktiivisia hirviöitä. Gordon sai elokuviinsa useita tunnettuja näyttelijöitä. Don Ameche, Martha Hyer ja Zsa Zsa Gábor olivat mukana elokuvassa Picture Mommy Dead, Peter Graves Pelon kadussa, Basil Rathbone elokuvassa The Magic Sword, Beau Bridges ja Ron Howard elokuvassa Village of the Giants sekä Orson Welles Noituudessa. Hänen tyttärensä, Susan, näytteli joissakin hänen elokuvissaan. == Lähteet == Luokka:Yhdysvaltalaiset elokuvaohjaajat Luokka:Vuonna 1922 syntyneet Luokka:Vuonna 2023 kuolleet Luokka:Yli satavuotiaiksi eläneet yhdysvaltalaiset
Flower (Kylie Minoguen kappale)

"Flower" on kappale australialaisen laulajan Kylie Minoguen levyltä The Abbey Road Sessions (2012), ja se julkaistiin ensimmäisenä singlenä albumilta 25. syyskuuta 2012. Kappaleen kirjoittivat Minogue ja Steve Anderson ja Anderson tuotti sen. == Kappalelista == ;CD single # "Flower" – 3:30 # "Flower" (Instrumental) – 3:30 == Listasijoitukset == Lista (2012) Korkein sijoitus Belgia (Ultratip Flanderi) 21 Belgia (Ultratip Vallonia) 37 Alankomaat (MegaCharts) 51 Britannia (UK Singles Chart) 96 == Julkaisuhistoria == Maa Päivämäärä Formaatti Maailmanlaajuinen 25. syyskuuta 2012 Digitaalinen download Iso-Brittania 12. marraskuuta 2012 CD vinyyli ==Lähteet== == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 2012 kappaleet
Pekka Tyni

Pekka Tyni (s. 1956) on suomalainen kosketinsoittaja, pianisti ja kanttori. Hän toimii tällä hetkellä Porissa Reposaaren seurakunnan kanttorina.Reposaaren seurakunta Porin ev.lut. seurakuntayhtymä. Viitattu 21.3.2014. Aikaisemmin hän on työskennellyt pitkään myös Someron ja Somerniemen seurakunnissa.Suomalaisin sävelmin ja sanoin Viitattu 21.3.2014. Tyni aloitti pianonsoiton kuusivuotiaana ja oli myöhemmin kymmenen vuoden ajan Pori Big Bandin pianistina 1970- ja 1980-luvuilla. Hän on soittanut useissa yhtyeissä, joita ovat muun muassa Ensi Apu, Elonkorjuu, Pekka Pohjola Group ja Jukka Syrenius Band. Lisäksi Tyni on ollut mukana useiden jazzmuusikoiden, kuten Jari Perkiömäen ja Tuppu Orrenmaan kokoonpanoissa sekä soittanut Uuden Musiikin Orkesterissa. Hän on vieraillut myös muun muassa Even ja Mamban levyillä.Pekka Tyni Discogs. Viitattu 21.3.2014. Vuonna 2002 Tyni julkaisi Jari Huhtasalon kanssa albumin, joka sisälsi useiden eri suomalaisten säveltäjien tuotantoa. Pekka Tynin nykyinen yhtye on Electric Crayon Set, jossa soittaa myös hänen veljensä Seppo Tyni.THE ELECTRIC CRAYON SET: What A Rotter Of A Day! Soundi, 08/2007. Viitattu 21.3.2014. Lisäksi hän esiintyy yhdessä puolisonsa Minna Liettyä-Tynin kanssa. == Valikoitu diskografia == Pori Big Band *Live at Pori Jazz Festival (1976) *Pori Big Band & Ernie Wilkins (1977) *Pori Jazz 80 (1980) Elonkorjuu *Flying High, Running Fast (1978) *Footprints (2015) Pekka Pohjola Group *Kätkävaaran lohikäärme (1980) Uuden Musiikin Orkesteri *UMO Plays the Music of Pekka Pohjola ‎– Beauty and the Beast (1981) Jukka Syrenius Band *Memories Of Tomorrow (1983) Minna Tyni Band *Navajo (1995) Pekka Tyni & Jari Huhtasalo *Suomalaisin sävelmin ja sanoin (2002) Electric Crayon Set *One Man's Trash (2001) *What A Rotter Of A Day! (2007) == Lähteet == Luokka:Suomalaiset kosketinsoittajat Luokka:Suomalaiset jazzpianistit Luokka:Vuonna 1956 syntyneet Luokka:Elävät henkilöt
Into the Blue (Kylie Minoguen kappale)

"Into the Blue" on australialaisen laulajan Kylie Minogue kappale, joka julkaistiin ensimmäisenä singlenä albumilta Kiss Me Once (2014) . Sen kirjoittivat Kelly Sheehan, Mike Del Rio ja Jacob Kasher. Kappale julkaistiin 27. tammikuuta 2014 Australiassa ja Uudessa-Seelannissa, 28. tammikuuta Yhdysvalloissa, Kanadassa ja Euroopassa ja 8. maaliskuuta Britanniassa, Sveitsissa ja Saksassa. == Singlen kappaleet == ;Digital download 1 #"Into the Blue" – 4:08 ;Digital download 2 #"Into the Blue" – 4:08 #"Sparks" - 3:30 ;Digital remix #"Into the Blue" (S-Man Deep Blue Remix) - 7:36 #"Into the Blue" (Patrick Hagenaar Colour Code Remix) - 6:22 #"Into the Blue" (Vanilla Ace Remix) - 6:22 ;Remix EP #"Into the Blue" (Album Version) - 4:08 #"Into the Blue" (S-Man Deep Blue Remix) - 7:36 #"Into the Blue" (Patrick Hagenaar Colour Code Remix) - 6:22 #"Into the Blue" (Vanilla Ace Remix) - 6:22 == Listasijoitukset == Lista (2014) Korkein sijoitus Australia (ARIA Charts) 46 Itävalta (Ö3 Austria Top 40) 37 Belgia (Ultratip Flanderi) 6 Belgia (Ultratip Vallonia) 3 Suomi (Suomen virallinen lista) 22 Ranska (SNEP) 70 Saksa (Media Control Charts) 31 Unkari (Rádiós Top 40) 12 Unkari (Mahasz) 19 Irlanti (Irish Singles Chart) 9 Italia (FIMI) 11 Japani (Japan Hot 100) 11 Luxemburg (Radio Luxembourg) 40 Kroatia (Croatian Airplay Chart) 4 Espanja (PROMUSICAE) 16 Skotlanti (Official Charts Company) 10 Sveitsi (Schweizer Hitparade) 32 Britannia (UK Singles Chart) 12 Yhdysvallat (Hot Dance Club Songs) 4 Yhdysvallat (Dance/Electronic Songs) 26 == Julkaisuhistoria == Maa Päivämäärä Formaatti Australia 28. tammikuuta 2014 Digitaalinen download Uusi-Seelanti Australia 21. tammikuuta 2014 Remix EP Saksa 7. maaliskuuta 2014 CD, digitaalinen download Itävalta Sveitsi Irlanti Iso-Britannia 9. maaliskuuta 2014 Kanada 11. maaliskuuta 2014 Remix EP Yhdysvallat 1. huhtikuuta 2014 Digitaalinen download ==Lähteet== == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 2014 kappaleet
Pekka Pohjola Group

Pekka Pohjola Group oli basisti Pekka Pohjolan vuonna 1980 perustama yhtye. Se oli hänen ensimmäinen oma vakiokokoonpanonsa, joka myös keikkaili ahkerasti. Yhtye toimi vain parin vuoden ajan ja julkaisi ainoastaan yhden albumin syksyllä 1980.Kauhanen, Mika: "Pekka Pohjolasta – Fuusiosäveltäjän musiikillinen tyyli" Pro gradu -tutkielma, Helsingin yliopiston Taiteiden tutkimuksen laitos, 2004. Viitattu 21.3.2014. Pekka Pohjola Group muodostui hänen 1979 julkaistun sooloalbuminsa Visitation taustalla soittaneista muusikoista. Sen ensimmäisessä kokoonpanossa olivat mukana kitaristi Juha Björninen ja rumpali Vesa Aaltonen, jotka kuitenkin jäivät pois jo ennen Kätkävaaran lohikäärme -albumin levytystä.Pekka Pohjola: Dancing in the Dark, Ylen Elävä arkisto. Viitattu 21.3.2014. == Jäsenet == * Seppo Tyni – sähkökitara * Pekka Tyni – kosketinsoittimet * Pekka Pohjola – basso * Ippe Kätkä – rummut == Diskografia == *Kätkävaaran lohikäärme (1980) == Lähteet == Luokka:Suomalaiset rockyhtyeet Luokka:Suomalaiset jazzyhtyeet
Jukka Syrenius Band

Jukka Syrenius Band on kitaristi Jukka Syreniuksen vuonna 1981 perustama rhythm and blues -yhtye. Se on julkaissut neljä studio- ja kaksi livealbumia. Lukuisten suomalaisten muusikoiden lisäksi yhtyeessä on ollut jäseniä myös Yhdysvalloista ja Norjasta. == Entisiä jäseniä == *Ilpo Kallio – rummut *Mikko Löytty – basso *Sakari Löytty – rummut *Tomi Parkkonen – rummut *Esko Rosnell – rummut *Pekka Tyni – kosketinsoittimet *Seppo Tyni – kitara *Heikki Virtanen – basso == Diskografia == *Memories of Tomorrow (1981) *The Cat with a Hat (1986) *Sons of Carrilhoes (1987) *Song for My Lady (2000) *Live Bite (2006) *Hard Labour – Live at Aallonmurtaja (2013) == Lähteet == *Jukka Syrenius Bandin kotisivut Luokka:Suomalaiset bluesyhtyeet Luokka:Porin musiikki
Tummaharjakotka

Tummaharjakotka (Spilornis elgini) on haukkojen heimon harjakotkien sukuun kuuluva lintulaji. Sitä tavataan ainoastaan Intiassa Andamaaneilla, jossa se on kotoperäinen. Aikuisia yksilöitä arvioidaan olevan alle 4 000, ja määrä on vähenemässä. Se on luokiteltu vaarantuneeksi. Sen elinpiiriä ovat subtrooppiset ja trooppiset alavat metsät ja mangrovemetsät vuorovesirajan yläpuolellaBirdlife.org viitattu 21.3.2014saarten sisäosissa. Se on ekologisesti erillinen samojen saarten rannikolla tavattavasta harjakotkasta. Andamaaneilla on edelleen laajoja metsäalue, mutta väestö on lisääntymässä ja metsänhakkuut ja laiduntaminen aiheuttavat paineita. == Lähteet == Luokka:Harjakotkat Luokka:Uhanalaiset linnut
Tim Schafer

Timothy Schafer (s. 26. heinäkuuta 1967, Sonoma, Kalifornia) on yhdysvaltalainen pelisuunnittelija. Hän on tunnettu LucasArtsilla suunnittelemista seikkailupeleistään kuten Full Throttle ja Grim Fandango, sekä Double Fine Productionsin peleistä kuten Psychonauts ja Brütal Legend. Schafer perusti Double Fine Productionsin vuonna 2000. Ron Gilbert palkkasi hänet Lucasfilm Gamesille kehittämään uudentyyppistä seikkailupeliä. Schafer on kertonut lukeneensa kasvaessaan paljon Kurt Vonnegutia, jolla on samaan aikaan traagisia ja hauskoja asioita. Schaferin mukaan tämä on vaikuttanut hänen peleihinsä. Schafer on saanut Game Developers Choice Awards -palkinnon elämäntyöstä videopelien parissa. ==Pelit== Nimi Vuosi Rooli Julkaisija Indiana Jones and the Last Crusade: The Action Game 1989 testaaja LucasArts Maniac Mansion (NES-versio) 1990 työkaluohjelmoija, SCUMM LucasArts The Secret of Monkey Island 1990 kirjoittaja, ohjelmoija, lisäsuunnittelija LucasArts Monkey Island 2: LeChuck's Revenge 1991 kirjoittaja, ohjelmoija, lisäsuunnittelija LucasArts Maniac Mansion: Day of the Tentacle 1993 suunnittelija, tuottaja, ohjaaja, kirjoittaja LucasArts Full Throttle 1995 projektipäällikkö, kirjoittaja, suunnittelija LucasArts The Curse of Monkey Island 1997 lisäsuunnittelija LucasArts Grim Fandango 1998 projektipäällikkö, kirjoittaja, suunnittelija LucasArts Star Wars: Shadows of the Empire 1999 "Ei yrittänyt aktiivisesti sabotoida projektia" LucasArts Psychonauts 2005 taiteellinen johtaja, kirjoittaja, suunnittelija Double Fine, Majesco Brütal Legend 2009 taiteellinen johtaja, kirjoittaja, suunnittelija Double Fine, Electronic Arts Costume Quest 2010 taiteellinen johtaja, kirjoittaja Double Fine, THQ Stacking 2011 taiteellinen johtaja Double Fine, THQ Iron Brigade 2011 taiteellinen johtaja Double Fine, Microsoft Studios Sesame Street: Once Upon a Monster 2011 taiteellinen johtaja Double Fine, Warner Bros. Interactive Entertainment Haunt 2012 ääninäyttelijä NanaOn-Sha, Zoë Mode, Microsoft Studios Double Fine Happy Action Theater 2012 ohjaaja Double Fine, Microsoft Studios Middle Manager of Justice 2012 taiteellinen johtaja Double Fine, Dracogen Kinect Party 2012 taiteellinen johtaja Double Fine, Microsoft Studios The Cave 2013 studion taiteellinen johtaja Double Fine, Sega Dropchord 2013 taiteellinen johtaja Double Fine, Dracogen Spacebase DF-9 2013 taiteellinen johtaja Double Fine, Indie Fund Broken Age 2014 ohjaaja, kirjoittaja Double Fine Massive Chalice 2014 taiteellinen johtaja Double Fine ==Lähteet== ==Aiheesta muualla== * Profiili MobyGamesissä * Double Fine Productions Luokka:Yhdysvaltalaiset videopelisuunnittelijat Luokka:LucasArts Luokka:Double Fine Luokka:Vuonna 1967 syntyneet Luokka:Elävät henkilöt
Lahden Runomaraton (yhdistys)

Lahden Runomaraton ry on vuonna 1982 perustettu Lahdessa toimiva voittoa tavoittelematon kulttuuriyhdistys. Yhdistys järjestää kansainvälisiä runo- ja runovideokilpailuja, toimittaa runokirjoja ja järjestää kulttuuritapahtumia pääosin Lahdessa. Runomaraton -festivaalin taiteellinen johtaja vuonna 2023 on Essi Leppänen (Ester Nuori Leppä). Runomaraton -festivaalin taiteellisena johtajana toimi 2019-2022 runoilija Juha Rautio. == Runokilpailut == Yhdistys on järjestänyt 19 kaikille avointa, valtakunnallista runokilpailua. Kilpailuihin osallistuneiden runojen parhaimmistosta on koottu yhdistyksen kustantamat runoantologiat. Vuonna 2013 kilpailutoimintaan otettiin mukaan runovideot. Vuonna 2016 järjestettiin ensimmäinen kansainvälinen runovideokilpailu teemalla Lähelle, kauas - Close and Far. Viimeisin kilpailu oli vuonna 2017 järjestetty runo- ja runovideokilpailu teemalla Hullunhieno Suomi?. Kilpailu oli osa Suomi 100 juhlavuoden virallista ohjelmaa. == Runoantologiat == Yhdistys on vuosina 1984 - 2017 julkaissut 20 kovakantista runoantologiaa ja yhden erillisen e-kirjan. Kaikki vanhemmatkin runoantologiat on julkaistu vuosina 2013-2014 sähköisinä kirjoina. * Runomaraton 1984 * Runomaraton 1986 * Runomaraton 1988 * Matkalla huomiseen - 1990 * Runo kasvaa maasta - 1992 * Ilossa elämän siivet - 1993 * Ajetaan lujaa - 1995 * Rakastan, rakastat, rakastaa - 1998 * Katson kauas - kuuntelen - 2000 * Vapaus, nyt - 2001 * Unelmat ja naamiot - 2003 * Liian iso karuselliin - 2005 * Hän asuu vierashuonetta - 2007 * Sinisiä hetkiä - 2009 * Blå Stunder - 2009 * Runoja leipälaatikosta - 2011 * Kaiken kansan työrunot - 2012 * Runonmaassa asuu sininen käärme e-Kirja - 2014 * Sokeria viinissä - 2014 * Sokeria viinissä e-Kirja - 2014 * Katson sinua, maani 2017 == Tapahtumat == *Runomaraton on Lahden Runomaraton ry:n isoin tapahtuma, joka on järjestetty joka toinen vuosi, vuodesta 1982 lähtien. Nykyisin tapahtuma on monitaiteinen kaupunkifestivaali, jonka vakiintunut ajankohta on syyskuun alku. * Runoviikko koostuu monista eri tapahtumista, joista kaikki eivät ole Lahden Runomaraton ry:n itsenäisesti järjestämiä. Tapahtumia on järjestetty yhteistyössä teattereiden, koulujen, kirjastojen, taidegallerioiden ja muiden paikallisten yhdistysten kanssa. * Runokahvilat ovat Lahden Runomaraton ry:n ympärivuotista toimintaa. Niitä on järjestetty vuodesta 2013 alkaen noin kerran kuussa sunnuntai-iltapäivisin. Runokahvilat aloitettiin Lahden keskustassa sijaitsevassa Cafe Laurellissa. Tammikuussa 2016 Runokahvila siirtyi ravintola Teerenpeliin. Tapahtumilla on aina oma aiheensa, josta keskustellaan yhdessä yleisön kanssa vierailevien esiintyjien lisäksi. == Lähteet == *Lahden Runomaraton ry:n kotisivut. == Aiheesta muualla == *Lahden Runomaraton ry:n kotisivut *Runomaraton Instagram *Runomaraton Facebook Luokka:Suomalaiset kirjallisuusseurat Luokka:Runous Luokka:Lahden kulttuuri
Oulunseudun Nuorisoasuntoyhdistys

Oulun seudun Nuorisoasuntoyhdistys ry eli OsNa tai OSNA ry on Oulun alueella toimiva yleishyödyllinen yhteisö, joka tarjoaa vuokra-asuntoja ja asumisen sisältöpalveluita. OsNa ry on Nuorisoasuntoliitto ry:n (NAL) jäsenjärjestö. OsNa on toiminut vuodesta 1991 ja yhdistyksen jäseninä on oululaisia nuoriso-, opiskelija- ja muita järjestöjä ja yksityishenkilöitä. Pääkohderyhmä ovat työssäkäyvät ja työelämään hakeutuvat 18-29-vuotiaat nuoret aikuiset. == Asunnot == OsNalla on tällä hetkellä kuudessatoista kohteessa yhteensä 715 asuntoa. OsNalla on myös yhteiset kohteet Oulun Kuurojen yhdistyksen ja Nuorten Ystävien kanssa. Asuntoja haetaan asuntohakemuksella OsNan sivuston kautta. Asuntoja rakennuttaa ja isännöi OsNan osaksi omistama Oulun Moniasunnot Oy ja kiinteistöhuollon tuottaa Oulun Perusisännät Oy. == Sisältöpalvelut == Asumisen sisältöpalveluita ovat asumisohjaus, asumisneuvonta ja asukastoiminnan tukeminen. Sisältöpalveluita on toteutettu vuodesta 2000 RAY:n (Raha-automaattiyhdistys) projektirahoituksen ja kohdennetun toiminta-avustuksen turvin. == Aiheesta muualla == * seudun Nuorisoasuntoyhdistys -verkkosivut Luokka:Oululaiset yhdistykset Luokka:Suomalaiset kiinteistöomistajat
Jussi Haijanen

Jussi Haijanen (s. 5. toukokuuta 1985 KaarinaVeikkausliiga) on suomalainen jalkapalloilija. Hän on pelipaikaltaan keskikenttäpelaaja. Haijanen pelasi Veikkausliigaa Turun Palloseurassa vuodesta 2003 vuoteen 2007. Hän teki ensiesiintymisensä pääsarjatasolla vierasottelussa AC Allianssia vastaan 25. elokuuta 2003. Yhteensä Haijanen pelasi 48 liigaottelua, joissa hän teki yhden maalin. Vuosina 2008–2015 Haijanen pelasi Kakkosta Salon Palloilijoissa.Soccerdatabase.euPalloliitto == Lähteet == Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Kaliumvetyoksalaatti

Kaliumvetyoksalaatti eli kaliumbioksalaatti (C2HO4K) on kalium- ja vetyoksalaatti-ionien muodostama ioniyhdiste. Sitä käytetään muun muassa metallien puhdistusaineena. Kaliumvetyoksalaattia esiintyy useissa kasveissa. ==Ominaisuudet== Kaliumvetyoksalaatti on huoneenlämpötilassa kiteinen väritön aine. Se on hygroskooppista ainetta ja siitä tunnetaan kidevedellinen monohydraatti (C2HO4K·H2O). Kaliumvetyoksalaatti liukenee kohtalaisesti veteen, mutta ei liukene orgaanisiin liuottimiin kuten etanoliin tai dietyylieetteriin.Hiroyuki Sawada & Toru Murakami: Oxalic acid, Kirk-Othmer Encyclopedia of Chemical Technology, John Wiley & Sons, New York, 2000. Viitattu 21.3.2014 ==Valmistus ja käyttö== Kaliumvetyoksalaattia valmistetaan neutraloimalla oksaalihappoa pienellä määrällä kaliumhydroksidia tai kaliumkarbonaattia :C2H2O4 \+ KOH → C2HO4K + H2O Kaliumvetyoksalaattia käytetään metallien puhdistukseen ja kiillotukseen. Sitä voidaan käyttää myös valokuvauskemikaalina. ==Lähteet== Luokka:Kaliumyhdisteet Luokka:Oksalaatit
Yleispesuaine

Yleispesuaine tai yleispuhdistusaine on pesuaine, joka on tarkoitettu erilaisten pintojen puhdistamiseen. Yleispesuaineiden koostumukset vaihtelevat, mutta yleensä ne sisältävät tensidejä ja vedenpehmennysaineita. Yleispesuaineella voi olla myös desinfioivia ominaisuuksia. ==Lähteet== * Luokka:Puhdistusvälineet
Suomen Palloliiton Itä-Suomen piiri

Suomen Palloliiton Itä-Suomen piiri perustettiin vapunpäivänä 1926 nimellä SPL:n Savon Piiri. Piirin pääpaikkana oli alusta alkaen ollut Kuopio ja perustettaessa piiriin kuului viisi jäsenseuraa: Kuopion Palloseura, Osmon Pojat Kuopiosta, Iisalmen Palloilijat, Kajaanin Palloilijat ja Warkauden Suojeluskunnan Palloilijat. Savon piirin piirikokous muutti syksyllä 1994 piirin nimen Itä-Suomeksi ja Joensuun piirin seurat liittyivät siihen heti seuraavan vuoden alussa. Piiri muuttui kansainväliseksi piiriksi FK Sortavalan mukaantulon myötä. Palloliiton itsenäiset piiriyhdistykset lakkautettiin Seurojen Palloliitto -hankkeessa ja muutokset astuivat voimaan 1.1.2020. == Sarjakilpailut == Itä-Suomen piiri järjesti seuraavia jalkapallosarjoja: ===Miehet=== * Kolmonen - yksi lohko yhdessä Keski-Suomen kanssa * Nelonen - yksi lohko * Vitonen - neljä lohkoa ===Naiset=== * Pienkenttä Piirin kilpailutoiminta ==Lähteet== * Itä-Suomen piirin esittely * Palloliiton Savon/Itä-Suomen Piirin mestarihistoria ===Viitteet=== Itä-Suomi Luokka:Pohjois-Karjala Luokka:Pohjois-Savo Luokka:Etelä-Savo
Star Collection

Star Collection on Iron Butterfly -yhtyeen kokoelma-albumi, joka julkaistiin vuonna 1973. == Kappaleet == # # # # # # # # # Luokka:Iron Butterflyn albumit Luokka:Vuoden 1973 kokoelma-albumit
Sun and Steel

Sun and Steel on Iron Butterfly-yhtyeen albumi vuodelta 1975. Se on myös yhtyeen toistaiseksi viimeisin studioalbumi. == Kappaleet == === A-puoli === # # # # # === B-puoli === # * # # # == Singlejulkaisut == *"Beyond the Milky Way" b/w "Get It Out" *"I'm Right, I'm Wrong" (3:50 edit) b/w "Scion" (3:40 edit) == Muusikot == *Erik Brann – kitarat, laulu *Bill DeMartines – kosketinsoittimet, taustalaulu, laulu kappaleessa "Beyond the Milky Way" *Philip Taylor Kramer – basso, taustalaulu, laulu kappaleissa "Lightnin'" ja "I'm Right, I'm Wrong" *Ron Bushy – rummut Luokka:Vuoden 1975 albumit Luokka:Iron Butterflyn albumit
Taatila

Taatila on suomalainen sukunimi. Se on verrattain harvinainen, sillä Digi- ja väestötietoviraston tietojen mukaan vain 72 elossa olevalla (36 miestä, 36 naista) on se nykyisenä ja 14:llä entisenä sukunimenä. Kuolleista henkilöistä se löytyy vain 46:ltä: 27 naiselta ja 19 mieheltä (tilastoissa huomioitu vain vuoden 1968 jälkeen syntyneet). Taatila-nimisiä henkilöitä: * Hippo Taatila (s. 1981), kirjailija, toimittaja ja koripallojournalisti * Veli Taatila (s. 1973), koripalloilija * Vesa Taatila (s. 1969), kirjailija. == Lähteet == Luokka:Sukunimet
Keith Allen

Keith Allen voi tarkoittaa seuraavia: * Keith Allen (s. 1953), brittiläinen näyttelijä * Keith Allen (s. 1943), brittiläinen jalkapalloilija * Keith Allen (1923–2014), kanadalainen jääkiekkoilija * Keith Allen (1931–1984), uusiseelantilainen poliitikko * Keith Allen (s. 1974), amerikkalaisen jalkapallon valmentaja.
Keith Allen (jääkiekkoilija)

Courtney Keith ”Bingo” Allen (21. elokuuta 1923 Saskatoon, Saskatchewan, Kanada – 4. helmikuuta 2014 Newtown Square, Pennsylvania, Yhdysvallat) oli kanadalainen jääkiekkoilija, päävalmentaja ja General Manager. Viimeiseksi hän toimi NHL-joukkue Philadelphia Flyersin varapresidenttinä. == Pelaajaura == Keith Allen pelasi vuosina 1940–1941 juniorina Saskatoon Quakersin joukkueessa ja liittyi sen jälkeen EAHL-liigassa pelanneen Washington Eaglesin riveihin. Washingtonin vuoden jälkeen Allen siirtyi AHL-liigan Buffalo Bisonsin riveihin kaudeksi 1942–1943. Tässä vaiheessa toinen maailmansota katkaisi Allenin ammattilaisuran muutamaksi vuodeksi ja hän pelasi Saskatoonissa laivaston joukkueessa ja WCSHL-liigassa Saskatoon Elksin seniori-joukkueessa. Syksyllä 1946 Allen palasi AHL-liigaan Springfield Indiansin riveihin, jossa pelasi seuraavat viisi kautta. Syksyllä 1951 Allen siirtyi Springfieldistä Syracuse Warriorsin riveihin pelaten siellä seuraavat kaksi ja puoli kautta. Helmikuussa 1954 Warriorsin omistaja Eddie Shore yritti siirtää Allenin pelaamaan nyt Quebecin liigassa pelanneen Springfieldin riveihin, mutta Allen ja muutama muu pelaaja kieltäytyivät siirrosta ja heidät asetettiin pelikieltoon. Kaksi viikkoa myöhemmin Allen myytiin NHL joukkue Detroit Red Wingsiin, jossa hän pelasi 10 runkosarjan ottelua ja 5 ottelua pudotuspeleissä saaden näin nimensä Stanley Cup -pokaalin kylkeen. Allen pelasi vielä seuraavalla kaudella 18 ottelua Red Wingsin joukkueessa mutta pääosa kaudesta sujui farmiliiga WHL:n Edmonton Oilersin riveissä. Seuraavan kauden Allen pelasi WHL:n Brandon Regalsin joukkueessa ennen kuin siirtyi Seattle Americansin pelaaja-valmentajaksi. Allen lopetti pelaajauransa kevääseen 1957 ja siirtyi päätoimiseksi valmentajaksi. == Pelaajauran jälkeen == Vuodesta 1956 vuoteen 1965 Allen toimi Seattlen WHL-joukkueen valmentajana. Vuodet 1956–1958 joukkue pelasi Americansin nimellä ja sen jälkeen Seattle Totemsin nimellä. Yhdeksän kauden aikana joukkue jäi vain kerran pudotuspelien ulkopuolelle ja voitti keväällä 1959 WHL-liigan mestaruuden. 1967 Allen valittiin NHL:n laajennusjoukkue Philadelphia Flyersin ensimmäiseksi päävalmentajaksi. Joukkueen General Managerina toimi tuolloin Allenin entinen joukkuetoveri ja valmentaja Bud Poille. Flyers voitti divisioonansa ja oli paras uusista joukkueista. Allen toimi kaksi kautta Flyersin päävalmentajana kunnes korvasi Poillen joukkueen General Managerina. General Managerina hän oli luomassa legendaariseen maineeseen noussutta ”Broad Street Bullies” ryhmää, joka voitti Flyersille kaksi peräkkäistä Stanley Cup mestaruutta vuosina 1974 ja 1975. Hän oli myös perustamassa Flyersin farmijoukkue Maine Marinersia AHL-liigaan. Marinersista tuli aikaa myöten eräs AHL:n menestyneimmistä organisaatioista. Allen kutsuttiin NHL:n Hall of Famen jäseneksi ns. rakentajien kategoriassa vuonna 1992 == Lähteet == == Aiheesta muualla == * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1923 syntyneet Luokka:Vuonna 2014 kuolleet Luokka:Hockey Hall of Fame
Rossija (pankki)

Rossija eli Rossija-pankki tai OAO Ab Rossija () on vuonna 1990 perustettu venäläinen, yritys- ja yksityisasiakkaita palveleva pankkikonserni. Sen pääkonttori on Pietarissa. Rossija-pankki kuului lokakuussa 2013 varallisuudeltaan kahdenkymmenen suurimman Venäjällä toimivan pankin ryhmään. Pankkin raportoitiin nostaneen sijoitustaan vuoden 2013 aikana. Myös luotottajana pankki kiri tuolloin 25 suurimman venäläispankin joukkoon. Kansainvälisesti vertaillen pankki on kuitenkin pieni toimija. Venäläispankeista vain yli 30 kertaa suurempi Sberbank sijoittui varallisuutensa perusteella maailman 100 suurimman pankin joukkoon. Esimerkiksi suuren pohjoismaisen pankkikonserni Nordean venäläinen tytäryhtiö OAO Nordea Bank oli Rossija-pankin kanssa saman suuruusluokan toimija. Pankki on mainittu keskeiseksi toimijaksi siirrettäessä Putinin lähipiirin varoja veroparatiisiyhtiöihin ja näistä tulleita korkotuottoja lähipiirin toimijoiden käyttöön. ==Yhdysvaltain pakotteita 2014== Maaliskuun 20. päivänä 2014 Yhdysvallat julisti Rossija-pankin pakotetoimenpiteidensä kohteeksi laittomana pitämänsä Venäjän Krimin valtauksen johdosta. Pankki ilmoitti 21. maaliskuuta 2014 asiakkaittensa Visa- ja Mastercard-luottokorttimaksujen käytön estyneen tai vaikeutuneen, mutta asiakkaittensa voivan yhä nostaa korteilla rahaa venäläisiltä pankkiautomaateilta. Lisäksi kerrottiin Venäjän presidentti Putinin aikovan perustaa henkilökohtaisen pankkitilin pakotteiden kohteeksi joutuneeseen pankkiin ja siirtävänsä palkanmaksunsa Rossija-pankkiin. Lisäksi presidenttivaltaisen Venäjän päämies määräsi Venäjän keskuspankin suojelemaan pakotteiden kohteeksi joutuneen pankin asiakkaiden etua. Samalla uutisoitiin toisenkin venäläispankin, helsinkiläisen Hartwall-areenan omistajina tunnetuksi tulleiden liikemiesten Arkadi ja Boris Rotenbergin hallitseman SMP- pankin joutuneen vastaavan yhdysvaltalaisten luottokorttiyhtiöiden sulkutoimenpiteiden piiriin. == Lähteet == ==Aiheesta muualla== * Panaman paperit: Putinin lähipiiri kääri salaisilla siirroilla miljardeja (3.4.2016) (hs.fi) *Putin määräsi keskuspankin auttamaan USA:n pakotelistalle joutuneen pankin asiakkaita (21.3.2014) (yle.fi) *Top Banks in Russia, ranked by total assets (as of December 31, 2012) (banksdaily.com) *Russia's 20 top banks (2011 ja 2012) (ria.ru) *Renking bankov Rossii (venäläispankkien suuruusranking) (rusrating.ru) *He ovat Putinin uudet oligarkit (8/2013) (kansanuutiset.fi) Luokka:Venäläiset pankit
Uskontoelämän alkeismuodot

Uskontoelämän alkeismuodot on Émile Durkheimin kirjoittama kirja australialaisesta toteemijärjestelmästä. Kirja jakautuu kolmeen osaan, joista jokainen sisältää useampia lukuja. Ensimmäinen paneutuu uskonnon määritelmään. Durkheimin mielestä uskonto perustuu pyhän ja profaanin väliseen eroon. Tämä jako on ominaista kaikille tunnetuille uskonnoille. Uskonnon määritelmän lisäksi Durkheim kritisoi animismin ja luonnonpalvonnan käsityksiä siitä, minkälaiset olennot ovat olleet ensimmäisiä palvottuna. == Toteemi == Toteemilla on kolme luonnetta. Se on samalla sekä yhteisön nimi, tunnusmerkki että pyhän esineen prototyyppi. Toteemin kolme muotoa ovat yksilötoteemi, yhteisötoteemi sekä sukupuolen mukainen toteemi. Yksilötoteemi on jokaisen henkilökohtainen suojelija, sekä hänen etunimensä. Klaanin toteemi eroaa yksilötoteemista siten, että yhteisö uskoo olevansa klaanitoteeminsa sukulaisia. Yksilöllä ei ole polveutumissuhdetta toteemiinsa, se on suojelija ja liittolainen. Sukupuolen mukaisessa totemismissa kaikki naiset ja miehet jakautuvat ryhmiin riippumatta siitä, mihin heimoon kuuluvat. Kumpikin sukupuolen mukaisesti muodostuneista ryhmistä uskoo olevansa mystisten sitein yhdistämä määrättyyn eläimeen. == Sielu ja henget == Australialaiset heimokansat uskovat, että jokainen ihmisruumis varjelee sisäistä olentoa, sielua. Toisinaan naiset muodostavat tästä poikkeuksen, sillä eräät heimot eivät usko heillä olevan sielua. Durkheimin mukaan yksilön sielu on kuitenkin vain annos ryhmän kollektiivista sielua. Henget ovat olennaisesti hyväntekijöitä, suojelushenkiä. Olemassa on kuitenkin myös pahojen henkien luokka, jotka mielletään usein eläimen kaltaisiksi. Henkien uskotaan esi-isien sielujen tavoin elävän puissa, kivissä, lähteissä ja maanalaisissa luolissa. == Negatiivinen kultti == Negatiivinen kultti tarkoittaa pyhiä asioita koskevia rajoituksia, tabuja. Tällaisia ovat esimerkiksi kosketuskiellot sekä kiellot syödä pyhiä eläimiä tai kasveja. == Positiivinen kultti == Positiivisen kultin tarkoitus on turvata toteemilajin lisääntyminen. Siihen liittyy muun muassa uhriateriat, johon osallistuvat uskovat luovansa sukulaisuuden siteen syötävään eläimeen. Uhriateriat ovat rituaalisia aterioita, joilla on pyhä luonne. == Lähteet == * Luokka:Vuoden 1912 kirjat Luokka:Kirjat sosiologiasta
BRA

BRA voi tarkoittaa seuraavia: * BRA Braathens Regional Airlines, ruotsalainen virtuaalilentoyhtiö * Brasilia, valtio
TPE

TPE tai Tpe voi viitata johonkin seuraavista: * termoplastinen elastomeeri (lyh. TPE), joustava kestomuovi * Tampereen rautatieasema (lyh. Tpe) * TPE, Taiwanin maakoodi eräissä yhteyksissä, esimerkiksi Kiinan Taipei olympialaisissa * Taoyuanin kansainvälinen lentoasema (IATA-koodi TPE), lentoasema Taiwanissa
Chhunly Pagenburg

Chhunly Pagenburg (s. 10. marraskuuta 1986 Nürnberg, Saksa) on saksalais- kambodžalainen jalkapalloilija. Hän edustaa 2. Bundesliigan FSV Frankfurtia. Pelipaikaltaan hän on hyökkääjä.Fussballdaten Pagenburg on edustanut ammattilaisurallaan myös 1. FC Nürnbergiä, TSV 1860 Müncheniä, FC Rot-Weiß Erfurtia ja Eintracht Trieriä. Bundesliigassa hän on pelannut 12 ottelua, joissa hän on tehnyt yhden maalin. Hän on pelannut Saksan alle 19- ja alle 20-vuotiaiden maajoukkueissa ja Kambodžan A-maajoukkueessa. == Lähteet == Luokka:Saksalaiset jalkapalloilijat Luokka:Kambodžalaiset jalkapalloilijat Luokka:Vuonna 1986 syntyneet Luokka:Elävät henkilöt
Seraminpunamesikko

Seraminpunamesikko (Myzomela blasii) on mesikoiden heimoon kuuluva varpuslintu. ==Levinneisyys== Seraminpunamesikkoa tavataan Indonesiassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Darr

Darr (suomeksi ”Pelko”) on vuonna 1993 ilmestynyt intialainen psykologinen jännityselokuva, jonka on ohjannut ja tuottanut Yash Chopra. Pääosia näyttelevät Sunny Deol, Juhi Chawla ja Shah Rukh Khan. Tämä on toinen elokuva, jossa Khan näytteli roiston roolia, ja sitä pidetään yhtenä hänen parhaista roolisuorituksistaan. Elokuva oli suuri menestys, ja se voitti National Film Awards -palkinnon ja kaksi Filmfare Awards -palkintoa. == Juoni == Nuori mies Rahul Mehra (Shah Rukh Khan) on pakkomielteinen opiskelutoveristaan Kiran Awasthista (Juhi Chawla). Pakkomielle ajaa Rahulin uskaliaisiin tekoihin estääkseen Kirania avioitumasta kihlattunsa Sunil Malhotran (Sunny Deol) kanssa. Kun avioliitto kuitenkin toteutuu, Rahulin raivo saa hänet rikkomaan kaikkia soveliaisuuden rajoja. == Näyttelijät == == Soundtrack == == Palkinnot == * National Film Awards ** Paras populaarielokuva * Filmfare Awards ** Paras koominen rooli – Anupam Kher ** Paras kuvaus – Manmohan Singh ***Ehdokkuudet **** Paras ohjaus – Yash Chopra **** Paras negatiivinen rooli – Shah Rukh Khan **** Paras musiikki – Shiv-Hari == Lähteet == == Aiheesta muualla == * * Luokka:Vuoden 1993 intialaiset elokuvat Luokka:Intialaiset psykologiset jännityselokuvat Luokka:Yash Chopran ohjaamat elokuvat Luokka:Hindinkieliset elokuvat Luokka:Yash Raj Filmsin elokuvat
Intioiden neuvosto

Intioiden neuvosto () oli Espanjan siirtomaissa ylintä valtaa käyttävä kuninkaan neuvosto. Se laati asetuksia ja määräyksiä, jotka kuningas vahvisti allekirjoituksellaan. Ferdinand Katolilainen perusti Intioiden neuvoston vuonna 1511 ja Kaarle I uudisti sen toiminnan vuonna 1523. Intioiden neuvoston päätösten toimeenpanosta vastasi Sevillan Casa de Contratación. Recopilaciónin eli "Intioiden kootut lait" määrittelee Kaarle I:n vuonna 1542 antamassa asetuksessa Casa de Indiasin tarkoituksen ja sen tärkeimmät virkamiehet. Recopilación, joka sisältää 2000 sivua, käyttää 93 sivua Intioiden neuvoston ja sen virkamiesten toiminnan määrittelyyn. Ensimmäisestä pykälästä käy selville, että Intioiden neuvoston tuli aina olla kuninkaan lähettyvillä, eli siellä missä kuningas laajassa valtakunnassaan kulloinkin sattui olemaan. Vasta kun Madridista oli tullut Espanjan pääkaupunki 1560-luvulla, neuvosto sai vakituisen toimipaikkansa. Intioiden neuvosto ja varsinkin Sevillan Casa de Contratación muodostivat aikanaan maailmassa ennen kokemattoman voiman, jota täydensi kaikkien aikojen laajimmalle levinnyt lakikokoelma Siete Partidas. Recopilación julkaistiin vasta 1681. ==Lähteet== * * Recopilación de Leyes de los Reynos de las Indias. Näköispainos vuoden 1791 laitoksesta. Luokka:Espanjan kolonialismin historia
Gunnar Clément

Gunnar Theodor Clément (27. maaliskuuta 1906 Turku – 2. marraskuuta 1982) oli suomalainen kuvataiteilja, heraldikko ja ruotsin kielellä kirjoittanut kirjailija. Clémentin vanhemmat olivat Ivar Arthur Rudolf Clément (k. 1942) ja Julia Mathilda Boman.Geni.com : Gunnar Theodor Clément (1906 – 1982) Clément kävi Suomen Taideyhdistyksen piirustuskoulun 1923–1928. Hän toimi lavastajana Turun ruotsalaisessa teatterissa. Clément teki seinämaalauksia eri puolelle Suomea, muun muassa Tammer Tehtaat Oy:n henkilökunnan ruokasaliin Tampereella, Vanajanlinnan kartanoon, Villa Hvittorpiin Kirkkonummella, Uudenkaarlepyyn siltatupaan sekä Pietarsaaren ja Uudenkaarlepyyn kaupunginhotelleihin. Hvittorp Uudenkaarlepyyn nähtävyyksiä ja museoita Hän teki myös lasimaalauksen Ritarihuoneelle 1932 ja seinämaalauksen Åbo Akademin juhlasaliin. Heraldikkona tunnettu Clément suunnitteli Mikkelin ja Uudenkaarlepyyn kaupunginvaakunat.Kunnat.net : Kuntavaakunat : suunnittelija Gunnar Clément Clémentistä tuli Johanniittain ritarikunnan kunniaritari 1949 ja oikeusritari 1977. Hän sai valtion taiteilijaeläkkeen 1976. == Kirjallista tuotantoa == * Den flyende Eros : näytelmä. * Drottning under månskäran : näytelmä. == Lähteet == * * Kuvataiteilijamatrikkeli * Nykarlebyvyer : Gunnar Clément ===Viitteet=== == Aiheesta muualla == * Gunnar Clément : Ukko-Pekan ja sotamarsalkka Mannerheimin vaakunat. Aatelismerkkien synty ja kehitys vuosisatojen kuluessa, Hakkapeliitan joulu, 01.12.1934, s. 34, Kansalliskirjaston digitaaliset aineistot Luokka:Suomalaiset taidemaalarit Luokka:Suomalaiset heraldikot Luokka:Suomenruotsalaiset kirjailijat Luokka:Vuonna 1906 syntyneet Luokka:Vuonna 1982 kuolleet